STOWER รวมพาร์เป็น 1 บาท เดิม 0.10 บ.
บอร์ด STOWER มีมติอนุมัติการเปลี่ยนแปลงมูลค่าที่ตราไว้ของหุ้นของบริษัท รวมพาร์เป็นหุ้นละ 1 บาท จากเดิมมูลค่าที่ตราไว้หุ้นละ 0.10 บ.
บอร์ด STOWER มีมติอนุมัติการเปลี่ยนแปลงมูลค่าที่ตราไว้ของหุ้นของบริษัท รวมพาร์เป็นหุ้นละ 1 บาท จากเดิมมูลค่าที่ตราไว้หุ้นละ 0.10 บ.
2 พ.ค. 2566

บริษัท สกาย ทาวเวอร์ จำกัด (มหาชน) หรือ STOWER กล่าวว่า ตามที่ประชุมสามัญผู้ถือหุ้นประจำปี 2565 ซึ่งประชุมเมื่อวันที่ 27 เมษายน 2566 มีมติอนุมัติการเปลี่ยนแปลงมูลค่าที่ตราไว้ของหุ้นของบริษัทโดยการรวมมูลค่าที่ตราไว้ (รวมหุ้น) จากเดิมมูลค่าที่ตราไว้หุ้นละ 0.10 บาท เป็นหุ้นละ 1.00 บาท โดยมีรายละเอียดการเปลี่ยนแปลงดังนี้

โดยมีทุนจดทะเบียน ก่อนการเปลี่ยนแปลงมูลค่าที่ตราไว้ 3,697,251,400 บาท และหลังการเปลี่ยนแปลงมูลค่าที่ตราไว้ 3,697,251,400 บาท และจำนวนหุ้นจดทะเบียน ก่อนการเปลี่ยนแปลงมูลค่าที่ตราไว้ 36,972,514,000 หุ้น และหลังการเปลี่ยนแปลงมูลค่าที่ตราไว้ 3,697,251,400 หุ้น
ขณะที่ทุนจดทะเบียนชำระแล้ว ก่อนการเปลี่ยนแปลงมูลค่าที่ตราไว้ 3,697,251,400 บาท และหลังการเปลี่ยนแปลงมูลค่าที่ตราไว้ 3,697,251,400 บาท ส่วนจำนวนหุ้นจดทะเบียนชำระแล้ว ก่อนการเปลี่ยนแปลงมูลค่าที่ตราไว้ 36,972,514,000 หุ้น และหลังการเปลี่ยนแปลงมูลค่าที่ตราไว้ 3,697,251,400 หุ้น
นอกจากนี้มูลค่าที่ตราไว้ ก่อนการเปลี่ยนแปลงมูลค่าที่ตราไว้ 0.10 บาทต่อหุ้น โดยหลังการเปลี่ยนแปลงมูลค่าที่ตราไว้ 1 บาทต่อหุ้น
ทั้งนี้ บริษัทขอแจ้งว่าได้ดำเนินการจดทะเบียนเปลี่ยนแปลงมูลค่าที่ตราไว้ของบริษัท โดยการรวมหุ้นจากเดิมหุ้นละ 0.10 บาท เป็นหุ้นละ 1.00 บาท รายละเอียดตามตารางข้างต้น ทั้งนี้ได้ดำเนินการแก้ไขเพิ่มเติม หนังสือบริคณห์สนธิของบริษัทข้อ 4 (ทุนจดทะเบียน) เพื่อให้สอดคล้องกับการเปลี่ยนแปลงมูลค่าที่ตราไว้ของ บริษัท ต่อกรมพัฒนาธุรกิจการค้า กระทรวงพาณิชย์เรียบร้อยแล้ว เมื่อวันที่ 2 พฤษภาคม 2566